open-index/open-wikipedia-markdown huggingface dataset:
Dobrucha

**Dobrucha** ye una rechión historica correspondient a lo espacio cheografico que bi ha entre o Danubio y a Mar Negra y que actualment repartita entre Rumanía (provincias de Tulcea y Constancia) y Bulgaria (provincia de Dobrich y Silistra).

As principals ciudaz son: Constancia, Tulcea, Medgidia y Mangalia, a las que s'anyaden numerosos lugars de vacacions en a costa y estacions balneyarias-climatericas. Dobrucha remata en a part nord-este en o Delta d'o Danubio. Igualment en a Dobrucha de Bulgaria bi ha ciudaz y destins turisticos con patrimonio natural y historico: Albena, Balcic, Cavarna, Caliacra, Șabla.

Encara que hue a población vlaca predomina amplament en a part rumana (rumanos, arrumanos, meglenovlacos) y a población bulgara en a part bulgara, a población de Dobrucha ye encara multietnica y en o pasato ha tenito muita presencia de pueblos pueblos turquicos desapareixitos (protobulgaros, pacinacos, uzos, cumans) u encara presents (rumelís, tartaros de Crimea, gagauzes).
Uells de Joeu

**Uells de Joeu** (*Uelhs deth Joèu* en occitán) ye o nombre que recibe una resurchencia (*uellos*) d'as auguas desapareixitas en o sistema karstico d'o Forau d'Aiguallut, en o curso alto d'o río Esera en a comarca de Ribagorza y amán de l'Aneto, que recibe as auguas d'as cheleras d'ixa redolada. Antiparte, a resurchencia de Uells de Joeu se troba situata en a cabecera d'a val deth Joeu, en a comarca occitana d'a val d'Arán, en territorios administratos por Catalunya, a una distancia de 3,6 km d'o Forau d'Aiguallut per a on as auguas desapareixioron.

Os Uells de Joeu son tamién o naixedero prencipal d'a Garona, feito que contrimostró ya en 1931 l'espeleologo occitán Norbert Casteret, en fer evident que ista fuent d'a Garona se troba situata a una altaria mayor (encara que tenga un caudal inferior y una longaria menor que as auguas provenients d'o Plan de Beret, que dica ixe inte yeran consideratas como a fuent prencipal d'a Garona.

## Etimolochía
En aragonés, occitán y catalán a palabra se relaciona con uello, fendo referencia a un uello, surchencia u naixedero d'auguas.

Antiparte, *Joeu* se refiere a o dios Chupiter d'a mitolochía romana, fácil que mas que mas asimilando-lo a bella deidat prerromana d'a redolada, como gosaba fer-se en a tradición relichiosa romana (y tamién en o Cristianismo) asimilando as tradicions relichiosas anteriors. Sindembargo, bella tradición relaciona *Joeu* con os chudieus, encara que pareixe estar nomás que una etimolochía popular motivada mas que mas por a semellanza fonetica, como gosa escayecer en istos casos.

## Referencias
Artur Mas

**Artur Mas i Gavarró** (), naixito de Barcelona (Barcelonés) o 31 de chinero de 1956, ye un economista y politico catalán, militant d'o partiu *[[Convergència Democràtica de Catalunya]]* y de *[[Convergència i Unió]]*, a coalición electoral formata por ixe partiu con *[[Unió Democràtica de Catalunya]]*.

Artir Mas dentró en a escena politica catalana en zaguerías d'os anyos 1980 como rechidor en l'Achuntamiento de Barcelona por o suyo partiu, convertindo-se en deputato en o Parlamento de Catalunya en 1995 y fendo parte dimpués de cuantos Gubiernos d'a Cheneralidat de Catalunya presiditos por Jordi Pujol. En as eleccions a o Parlamento de Catalunya de 2003, Artur Mas estió o candidato d'o suyo partiu a la Presidencia d'a Cheneralidat; encara que o suyo partido estió o vencedor d'as eleccions en numero de votos y de deputatos, Pasqual Maragall formó Gubierno en un pacto tripartiu entre o suyo partiu (o *[[Partit dels Socialistes de Catalunya]]*), *[[Esquerra Republicana de Catalunya]]* y *[[Iniciativa per Catalunya]]*, situación que tornó a repetir-se en as eleccions a o Parlamento de Catalunya de 2006. Sindembargo, en as eleccions a o Parlamento de Catalunya de 2010, o 28 de noviembre de 2010, o suyo partiu no nomás venció en as eleccions, sino que amás logró un numero de deputatos suficient ta formar un Gubierno y esvedenir asinas President d'a Cheneralidat de Catalunya.

O 23 d'aviento de 2010 fue esleito nuevo President d'a Cheneralidat de Catalunya, con l'abstención d'o *[[Partit dels Socialistes de Catalunya]]*.

En as eleccions a o Parlamento de Catalunya de 2012, o 25 de noviembre de 2012, o suyo partiu ganó as eleccions, encara que, con 50 deputatos, tenió una perdua de 12 escanyos sobre as eleccions anteriors. O 27 d'aviento formó o suyo nuevo Gubierno, monocolor, encara que con o refirme d' *[[Esquerra Republicana de Catalunya]]*.

En as eleccions a o Parlamento de Catalunya de 2016 yera o primer en a lista d'a coalicción de partius, Junts pel Si, que ganó as elección pero sin de mayoria absoluta. As negociaciacions con a CUP ta formar un gubierno facioron que Carles Puigdemont se convertiera en o president en cuentas d'Artur Mas, que renunció a la suya acta de deputato en o Parlament.

## Vinclos externos





## Referencias
Ljouwerteradiel

**Ljouwerteradiel** (en neerlandés *Leeuwarderadeel*) ye un municipio neerlandés situato en a provincia de Frisia.

A suya población ye de 10.398 habitants (2007) en una superficie de 41,38 km², con una densidat de población de 255 hab/km².

## Poblacions
Alde Leie, Bartlehiem, Britsum, Cornjum, Feinsum, Hijum, Jelsum, Stiens.

## Bartlehiem
L'aldeya de Bartlehiem se troba parcialment en Ljouwerteradiel parcialment en Ferwerderadiel y parcialment en Tytsjerksteradiel.
Concordia de Monteagudo

Se conoix con o nombre de **concordia de Monteagudo** u **tractau de Monteagudo** a un tractau internacional sinyato entre a Corona d'Aragón y o reino de Castiella o 29 de noviembre de 1291 en a localidat de Monteagudo, en o reino de Castiella (hue Monteagudo de las Vicarías, en a provincia de Soria, Castiella y Leyón), estando rei d'Aragón Chaime II y rei de Castiella Sancho IV.

O tractau confirmaba as mugas entre os dos reinos en a peninsula iberica y tamién feba un reparto d'as zonas d'influencia d'os dos países en Africa d'o Norte, situando a muga en o río Muluya, deixando Marruecos a l'ueste baixo influencia castellana y Berbería (as actuals Túniz y Alcheria) baixo influencia aragonesa.

Tamién s'alcordaba o matrimonio de Chaime II d'Aragón con Isabel de Castiella, filla de Sancho IV de Castiella, encara que o matrimonio, celebrato en Soria l'1 d'aviento de 1291, no plegó nunca a consumar-se (a novia nomás teneba 8 anyadas) y s'anuló en 1295 dimpués d'a muerte de Sancho.
Gaetano Donizetti

**Domenico Gaetano Maria Donizetti**, naixito de Bergamo (Republica Cisalpina, hue en a provincia de Bergamo, Lombardía, Italia) o 29 de noviembre de 1797 y muerto en Bergamo (Reino lombardo-veneto, hue en a provincia de Bergamo, Lombardía, Italia) o 8 d'abril de 1848, estió un compositor italiano d'o Romanticismo, que gosa estar muit conoixito por cuantas d'as suyas operas, como *[[L'elisir d'amore]]*, *[[Lucia di Lammermoor]]* u *[[Don Pasquale]]*, entre d'atras. Manimenos, tamién yera autor de bellas composicions de tematica relichiosa.

## Vinclos externos
Christian Doppler

**Christian Andreas Doppler** u **Johann Christian Andreas Doppler**, naixito de Salzburgo (Electorato de Salzburgo, hue estato de Salzburgo, Austria) o 29 de noviembre de 1803 y muerto en Venecia (Reino lombardo-veneto, hue Italia) o 17 de marzo de 1853, estió un matematico y fisico austriaco, muit conoixito por a suya teoría sobre o efecto Doppler, que tracta de l'aparent cambio de frecuencia en una onda que se produce por os movimientos relativos d'a fuent d'a onda y d'o suyo receptor, cuan cambeya a distancia entre toz dos.

## Vinclos externos
Leslie Nielsen

**Leslie William Nielsen**, conoixiu con o nombre artistico de **Lesllie Nielsen**, naixiu de Regina (Saskatchewan, Canadá) l'11 de febrero de 1926 y muerto en Fort Lauderdale (Florida, Estaus Unius) o 28 de noviembre de 2010, estió un actor canadiense que desembolicó a suya carrera cinematografica en o cine estausunidense dende zaguerías d'os anyos 1940 y que tamién partecipó en cuantas series de televisión.

D'entre a suya filmografía, se puet destacar a suya presencia en bellas cintas como *[[Forbidden Planet]]* (1956), *[[Beau Geste (cinta de 1966)|Beau Geste]]* (1966, Douglas Heyes), *[[Gunfight in Abilene]]* (1967, William Hale), *[[Change of Mind]]* (1969, Robert Stevens), *[[The Poseidon Adventure (cinta de 1972)|The Poseidon Adventure]]* (1972, Ronald Neame y Irwin Allen), *[[Viva Knievel!]]* (1977, Gordon Douglas), *[[Creepshow]]* (1982, George A. Romero), *[[The Naked Gun: From the Files of Police Squad!]]* (1988, David Zucker), *[[The Naked Gun 2½: The Smell of Fear]]* (1991, David Zucker), *[[Naked Gun 33⅓: The Final Insult]]* (1994, Peter Segal), *[[Mr. Magoo (cinta)|Mr. Magoo]]* (1997, Stanley Tong), u *[[Santa Who?]]* (2000, William Dear).

## Se veiga tamién
* Cintas interpretadas por Leslie Nielsen.

## Vinclos externos

*  Leslie Nielsen en Internet Movie Database.
*  Leslie Nielsen en Turner Classic Movies.

## Referencias
San Adrián

**San Adrián** puet estar:

* **[[San Adrián (Bilbau)]]**, un barrio de Bilbau.
* **[[San Adrián de Juarros]]**, un lugar d'a provincia de Burgos.
* **[[San Adrián del Valle]]**, un lugar d'a provincia de Leyón.

## Se veiga tamién
* Sant Hadrián
Fernando Esteso

**Fernando Esteso** (nombre artistico de **Fernando Julián Esteso Allué**), naixiu de Zaragoza (Comarca Central, Aragón) o 16 de febrero de 1945 y falleixiu en Valencia (Comarca de Valencia, País Valenciano) l'1 de febrero de 2026, estió un actor, cantaire, director cinematografico y guionista aragonés, activo en o teatro espanyol dende meyaus d'os anyos 1960 y en o cine espanyol dende primerías d'os anyos 1970. En cuantas d'as suyas cintas treballó con l'actor Andrés Pajares y con o director Mariano Ozores, destacando por os suyos papels en o cine erotico (o "cine de destape" que mas que mas se feba en ixe inte en o cine espanyol) y humoristico espanyol de zaguerías d'os anyos 1970 y primerías d'os anyos 1980. Tamién tenió un cierto exito como cantaire humoristico. As suyas cancions mes conoixidas estioron *[[El Bellotero]]* (chuego de parolas con *[[La Bella Otero]]*) y *[[La Ramona]]*.

D'entre la suya filmografía, se puet destacar cintas como *[[Los bingueros]]* (1979, Mariano Ozores), *[[Yo hice a Roque III]]* (1980, Mariano Ozores), *[[Todos al suelo]]* (1981, Mariano Ozores), *[[El currante]]* (1983, Mariano Ozores), *[[La Lola nos lleva al huerto]]* (1984, Mariano Ozores), u *[[¡Qué tía la C.I.A.!]]* (1984, Mariano Ozores).

O 6 d'agosto de l'anyo 2010 fue premiau con o *Golden Farton* en o tercer *[[Freak Film Festival]]* de Valencia, on li rindioron homenache, y en l'anyo 2016 recibió o Premio Simón d'Honor concediu por l'Academia d'o Cine Aragonés por a suya carrera cinematografica.

Su pai yera l'empresario teatral Lázaro Esteso.

## Filmografía
### Actor

## Referencias

## Vinclos externos

*  Fernando Esteso en Internet Movie Database.
*  Dentrada de Fernando Esteso en a ''Gran Enciclopedia Aragonesa.
Caza

A **caza** (d'o latín *< *captiare*) ye una actividat humana que tien como finalidat a captura (y eventualment a muerte) d'un animal, ta finalidaz d'ocio, alimentación u de comercio. Actualment gosa estar una actividat mas que mas esportiva, pero inicialment yera una actividat esencial ta permitir a supervivencia, mientres a Prehistoria y en bellos momentos posteriors d'a Historia.

Asinas, cuan amanixió la caza como actividat humana estió como continidat de l'acción depredadora de l'hombre sobre atras especies animals, mas que mas ta completar a suya dieta alimentaria, estando a cazata una fuent important de proteínas d'orichen animal, encara que tamién yera important ta laproveitar segundariament atros elementos de l'animal, como a suya piel, que se feva servir ta fabricar-ne vestitos, y as grasas animals, emplegatas no nomás ta lalimentación sino que tamién ta iluminación.

Uno d'os grans abances en a historia d'a humanidat estió a domesticación d'animals capturatos por meyo d'a caza, pero que dende ixe inte ya no se mataban y minchaban, sino que se destinaban a la reproducción en l'actividat conoixita como ganadería, de forma que l'hombre podeba asinas acceder a una fuent estable d'alimentos, no depenendo asinas dreitament d'a suerte en a cazata.

Ta practicar a caza, l'hombre emplega armas, evolucionando asinas l'actividat d'a caza seguntes a mesma evolución d'as armas, dende os simples palos aguzatos dica a lanza, l'arco y as flechas u l'aplicación d'a polvora ta la caza con fusils u rifles cada vegata mas sofisticatos.

Una expedición de caza se diz "cazata" u "cacera". Se diz "fer una cazata" u "ir-se-ne de cazata". Qui caza ye un "cazaire" u "cazataire".

## Se veiga tamién
* Caza y recolección.
* Falconería.
* Ganadería.
* Pesca.

## Referencias

## Vinclos externos
Rogelio Legasa

**Rogelio Legasa Pérez**, naixiu de Zaragoza (Comarca Central, Aragón) o 10 d'aviento de 1974, ye un exchugador de basketbol profesional aragonés que chugó en a posición de pivot.

## Equipos
*  CAI Zaragoza (1992-1995).
*  Pinturas Lepanto (1995).
*  Amway Zaragoza (1995-1996).
*  Peñas Huesca (1996-1997).
*  Porto Banco Mello (1997–1999).
*  Breogán Universidade (1999–2001).
*  Los Barrios (2001–2003).
*  Ciudad de Huelva (2003–2004).
*  Bruesa GBC (2004–2005).
*  Drac Inca (2005–2006).
*  Beirasar Rosalía (2006-2010).
*  Monte Ducay Olivar (2010-2014).

## Títols
* Liga de Portugal (1): 1999.
* Copa Portuguesa (1): 1999.

## Vinclos externos
* Ficha de Rogelio Legasa en web de l'ACB.
* Ficha de Rogelio Legasa en a web d'a FEB.
* Ficha de Rogelio Legasa en muevetebasket.es.
Bison

Os **bisonts** () ye un chenero taxonomico ta agrupar a dos especies actuals y a cuatre especies fósils desapareixitas, en a subfamilia d'os Bovinae, familia d'os Bovidae, orden Artiodactyla y clase Mammalia.

As dos especies actualment existents son *[[Bison bison]]* (u bisont americano), con dos subspecies (*[[Bison bison bison]]* y *[[Bison bison athabascae]]*) y *[[Bison bonasus]]* (u bisont europeu), con tres subspecies (*[[Bison bonasus bonasus]]*, *[[Bison bonasus caucasicus]]* y *[[Bison bonasus hungarorum]]*, istos dos zagueros extinguitos).

## Especies
* *[[Bison antiquus]]* (†).
* *[[Bison bison]]* u bisont americano.
** *[[Bison bison bison]]*.
** *[[Bison bison athabascae]]*.
* *[[Bison bonasus]]* u bisont europeu.
** *[[Bison bonasus bonasus]]*.
** *[[Bison bonasus caucasicus]]* (†).
** *[[Bison bonasus hungarorum]]* (†).
* *[[Bison latifrons]]* (†).
* *[[Bison occidentalis]]* (†).
**[[Bison priscus]]* (†) u bisont estepario.

## Galería

Imachen:Wisent.jpg|*[[Bison bonasus]]* en a selva de Białowieża.
Imachen:Bull Bison in Mud Volcano Area.JPG|*[[Bison bison]]* en o Parque Nacional Yellowstone.
Imachen:Kane Assiniboine hunting buffalo.jpg|Amerindios en una cazata de bisonts en un cuadro de Paul Kane (Museu Nacional de Canadá, Toronto).
Imachen:Bison on plaque Bedeilhac grottoe Ariege.jpg|Placa magdaleniense con un bisont, trobata en una espelunga en Vedelhac e Ainat (Arièja, Occitania).
Imachen:Bison antiquus p1350717.jpg|Escleto d'un *[[Bison antiquus]]*.
Imachen:Bison near a hot spring in Yellowstone.JPG|Grupo de *[[Bison bison]]* en o Parque Nacional Yellowstone.


## Se veiga tamién
* *[[Bos primigenius]]*.

## Referencias
Charles Hamilton Smith

**Charles Hamilton Smith**, naixito d'os Países Baixos austriacos o 26 d'aviento de 1776 y muerto en Plymouth (Reino Uniu) o 21 de setiembre de 1859, estió un naturalista, militar, artista, debuixant y espía britanico.

Prencipió a suya carrera militar en 1787, estudiando en Academias militars austriacas d'Artillería y d'Incheniería militar en Mechelen y Leuven (en l'actual Belchica, que en ixe inte feba parte d'os dominios austiacos), partecipando dimpués con l'Exercito britanico en as Guerras revolucionarias francesas y en as Guerras napoleonicas, rematando a suya carrera militar en os anyos 1820.

Cuan remató a suya carrera militar, prencipió una exitosa carrera artistica y cientifica, destacando por os suyos debuixos de uniformes militars, pero también de temas naturalisticos, dica plegar a la cifra de mas de 38.000 debuixos que se li conoixen.
Snits

**Snits** (en neerlandés *Sneek*) ye un municipio neerlandés situato en a provincia de Frisia.

A suya población ye de 33.115 habitants (2007) en una superficie de 34,04 km², con una densidat de población de 1.097 hab/km².
Batalla de Sinope

A **batalla de Sinope** estió una batalla naval escaicita mientres a Guerra de Crimea en a ciudat de Sinope (Imperio Otomán, hue Turquía), en as costas d'a mar Negra, o 30 de noviembre de 1853. En a batalla luitoron d'una man l'Armata de l'Imperio Otomán mandata por Osman Nuri Pachá y d'atra man l'Armata de l'Imperio Ruso, mandata por Pavel Nakhimov , con una decisiva victoria d'as armas rusas.

Sindembargo, o Segundo Imperio Francés y o Reino Uniu prenioron istos feitos como enchaquia ta declarar a guerra a los rusos.

## Vinclos externos
Andrea Doria (desambigación)

**Andrea Doria** puet estar:

* **[[2175 Andrea Doria]]**, un asteroide.
* **[[Andrea Doria]]**, un marino y militar d'a Republica de Chenova (1466-1560).
* **[[Giovanni Andrea Doria]]**, un marino y militar d'a Republica de Chenova (1539-1606), sobrín-nieto y fillo adoptivo de l'anterior.
* ***[[SS Andrea Doria]]***, un barco de transporte de pasachers italiano botato en 1951.
* **[[Corazato Andrea Doria]]**, o nombre de dos vaixiellos (corazatos) de l'Armata italiana:
** **[[Corazato Andrea Doria (1885)]]**, botato en 1885.
** **[[Corazato Andrea Doria (1913)]]**, botato en 1913.
* **[[Crucero Andrea Doria]]**, un vaixiello (crucero) de l'Armata italiana botato en 1964.
* **[[Fragata Andrea Doria]]**, un vaixiello (fragata) de l'Armata italiana botato en 2005.
* **[[USS Andrew Doria]]**, un vaixiello (bergantín) de l'Armata estausunidense botato en 1775.
* **[[Clase de cruceros Andrea Doria]]**, una clase de cruceros de l'Armata italiana de primerías d'os anyos 1960.
Andrea Doria

:*Iste articlo ye sobre un marino y militar chenovés (1466-1560); ta atros usos, se veiga *'Andrea Doria (desambigación)**''.

**Andrea Doria** (de vegatas **Andrea d'Oria** u **Andrea D'Oria'''), naixito d'Oneglia (Republica de Chenova, hue Imperia, Italia) o 30 de noviembre de 1466 y muerto en Chenova (Republica de Chenova, hue Italia) o 25 de noviembre de 1560, estió un destacato marino y militar chenovés, que desembolicó a suya carrera militar succesivament a o servicio en primeras d'a suya patria, dimpués d'o Reino de Francia, y dimpués de l'Imperio espanyol, aliato con a Republica de Chenova. Como almirant, prenió parte en muitas batallas navals en a mar Mediterrania en as luitas contra l'Imperio Otomán mientras as Guerras otomano-habsburguicas.

## Vinclos externos
Florín d'oro aragonés

:*Iste articlo ye sobre una *'antiga moneda** d'a Corona d'Aragón; ta atros usos, se veiga **florín**''.

Lo **florín d'oro aragonés*' estió una [[moneda]] d'[[oro]] en curso en la [[Corona d'Aragón]] dende l'anyo [[1346]] con o reinato de [[Pero IV d'Aragón]] dica o reinato de [[Ferrando II d'Aragón]].

Los florins encomenzoron ser acunyatos en [[Perpinyán]] en l'anyo [[1346]] por orden d'o [[Lista de reis d'Aragón|rei]] [[Pero IV d'Aragón|Pero IV]] d'[[Reino d'Aragón|Aragón]], con la denominación en [[Idioma catalán|catalán]] de *florí d'or d'Aragó*. Dende [[1365]] tamién se fabricoron en las [[ceca]]s de [[Barcelona]], [[Valencia]], [[Palma de Mallorca]] y [[Zaragoza]]. Manimenos en Zaragoza nomás que por tres anyadas, pus los [[estamiento]]s aragoneses establioron que lo [[dinero chaqués]] de [[bellón]] continase estando la sola moneda de lo reino.

Manimenos anteriorment en los textos en [[latín medieval]] que s'escribiban en l'aria aragonesa se citan ya los *florinos* como elemento romance en meyo de lo latín d'ixos textos:


Lo florín d'Aragón teneba de valura once [[Sueldo (moneda)|sueldos]] de menutos. La [[Lei (menería)|lei]] d'esta moneda yera de 24 [[quirat|quiraz]] menos cuarto. Seguntes [[Felipe Mateu y Llopis|Mateu y Llopis]] en [[1464]] valeban 14 sueldos en tota la Corona d'Aragón. Seguntes Borau lo *florín d'oro* valeba 20 sueldos en [[1439]] y 16 en lo reinato de [[Carlos I d'Aragón]]. Simonet da noticia de lo *florín d'Aragón*, que s'introdució en [[Florencia]].

En un texto de l'[[Archivo de la Corona d'Aragón]] se parlan tanto de "florins de Florença" como de "florins d'oro d'Aragón":


== Bibliografía ==
*  [[Maria Rosa Fort Cañellas]]: *Léxico romance en documentos medievales aragoneses* (Siglos XI y XII). Departamento de Educación y Cultura de la DGA.
*  [[Javier Terrado Pablo]]: *La lengua de Teruel a fines de la Edad Media*. [[Instituto de Estudios Turolenses]], 1991.

== Vinclos externos ==
*  [https://web.archive.org/web/20161018223116/http://www.enciclopedia-aragonesa.com/voz.asp?voz_id=5722 *Florín*] en a *Gran Enciclopedia Aragonesa''.

## Referencias
Yun Po-sun

**Yun Po-sun** u **Yun Bo-seon** (en hangul: 윤보선; en hanja: 尹潽善), naixito d'Asan (ChungChugnam, Corea) o 26 d'agosto de 1897 y muerto en Seúl (Corea) o 18 de chulio de 1990, estió un politico sudcoreano, segundo alcalde d'a ciudat de Seúl y primer President de Corea d'o Sud. Yun Po-Sun Estió president d'o país dende o 13 d'agosto de 1960 dica o 22 de marzo de 1962. A suya embotada ye **Haewi** (해위).

## Web Site
* 2nd President de Corea d'o Sud
* Yun Bo-seon Memorial
Goch

**Goch** ye una ciudat alemana d'o estato federato de Renania d'o Norte-Westfalia. Muga con os Países Baixos.

A suya población ye de 34.036 habitants en una superficie de 115,38 km, con una densidat de población de 295 hab/km².
Gennep

**Gennep** ye un municipio neerlandés situato en a provincia de Limburgo.

A suya población ye de 16.865 habitants (2010) en una superficie de 50,40 km², con una densidat de población de 351 hab/km².
Alicia Markova

**Alicia Markova** (nombre artistico de **Lilian Alicia Marks**), naixita de Londres l'1 d'aviento de 1910 y muerta en Bath (Somerset) o 2 d'aviento de 2004, estió una bailarina de ballet britanica, destacando tamién por as suyas coreografías y por o suyo papel como directora teatral. Ye una d'as dos bailarinas britanicas que han recibito a consideración de *[[prima ballerina assoluta]]*, una honor reservata a muit pocas bailarinas.

## Vinclos externos

*  ''Obituario. Alicia Markova, bailarina'', en o diario *[[El País]]*.
*  ''Murió Alicia Markova una de las grandes ''Giselle'' del siglo XX'', en www.mujeres.cubaweb.

## Referencias
Florín (desambigación)

**Florín** puet referir-se a:

## Monedas historicas
***[[Florín de Florenza]]**, moneda acunyata en Florenza dende 1252.
***[[Florín d'oro d'Aragón]]**, moneda d'a Corona d'Aragón.
***[[Florín austrohongaro]]**, moneda en curso dende 1754 dica 1892 en l'Imperio Austrohongaro.
***[[Florín neerlandés]]**, moneda d'os Países Baixos dende 1680 dica l'anyo 2002.

## Monedas actuals
***[[Florín d'as Antillas Neerlandesas]]**, a moneda d'as Antillas Neerlandesas.
***[[Florín d'Aruba]]**, a moneda d'Aruba.
***[[Florín hongaro]]**, a moneda d'Hongría.

## Otros significatos
***[[Florin (antroponimo)|Florin]]** antroponimo rumano.
***[[Signo de Florín]]** 
***[[Florín (California)|Florín]]**, localidat de California (Estaus Unius)
Étienne Maurice Falconet

**Étienne Maurice Falconet**, naixiu de París (Reino de Francia) l'1 d'aviento de 1716 y muerto en ixa mesma capital o 24 de chinero de 1791, estió un escultor francés d'o Barroco (encara que a suya obra tamién teneba influencias de l'arte neoclasico). En 1757 se convertió en miembro de l'Academia Reyal de Pintura y d'Escultura. Se tresladó enta Sant Petersburgo ta fer-ie una estatua en bronce (o dito *[[Caballero de bronce]]*, estatua ecuestre de Pero I de Rusia) por encargo de Catarina II de Rusia, y en tornar a Francia se convertió en rector de l'Academia Reyal de Pintura y d'Escultura.

## Vinclos externos

*  Étienne Maurice Falconet en ''Artcyclopedia''.

## Galería

Imachen:Sèvres Amour menaçant.jpg|*L'aimor*.
Imachen:Bronzový jezdec (3).jpg|*[[Caballero de bronce]]*.
Imachen:Sèvres Jeune fille trayant une vache.jpg|
Georgi Zhukov

**Georgi Konstantinovich Zhukov** (Гео́ргий Константи́нович Жу́ков en ruso y alfabeto cirilico), naixito de Strelkovka, hue dita Zhukov en a suya honor (Kaluga, Imperio Ruso, hue Rusia) l'1 d'aviento de 1896 y muerto en Moscú (Unión Sovietica, hue Rusia) o 18 de chunio de 1974, estió un militar y politico ruso d'ideolochía comunista.

En a suya faceta de militar, partecipó con l'Exercito ruso de l'Imperio Ruso en a Primera Guerra Mundial, t'adhibir-se dimpués a l'Exercito Royo sovietico partecipando en a Guerra Civil Rusa. Continó dimpués a suya carrera militar, partecipando en as luitas con l'Imperio chaponés en as mugas de Siberia y Mongolia con Manchukúo (Guerra de mugas sovietico-chaponesa), destacando-ie a suya victoria sobre l'Exercito chaponés en a Batalla de Khalkhin Gol, a on se fació conoixito en estar una important redota chaponesa que remató con as luitas continas en a muga. Mientres a Segunda Guerra Mundial, partecipó en primeras en a Guerra d'Hibierno con Filandia y dimpués, dende a invasión de Rusia por o Tercer Reich en a Operación Barbarroya, estió o chefe d'a esfensa d'a ciudat de Leningrado mientres o Seche de Leningrado, ganando-ie una reputación que fació que manase dimpués, en aviento de 1941, as tropas sovieticas mientres a batalla de Moscú. Por as suyas victorias, mandó as tropas rusas en a batalla de Stalingrado en zaguerías de 1942, a on desembolicó una importantisma victoria que fació reblar a la *[[Wehrmacht]]*. Dica rematar a guerra, mandó tropas de l'Exercito Royo en destacatas accions militars, como a batalla de Kursk, a Operación Bagration u a batalla de Berlín, a zaguera batalla en o Frent Oriental.

Antiparte, en a suya faceta de politico, estió ministro d'Esfensa d'a Unión Sovietica en 1955-1957 mientres o Gubierno de Nikolai Bulganin. Entre muitas atras honors militars, fue nombrato Heroe d'a Unión Sovietica.

## Vinclos externos
Verónica Forqué

**Verónica Forqué Vázquez-Vigo**, conoixida artisticament como **Verónica Forqué**, naixida de Madrit l'1 d'aviento de 1955 y muerta en o mismo puesto o 13 d'aviento de 2021, yera una actriz espanyola, activa en o cine espanyol y o teatro dende primerías d'os anyos 1970 dica a suya muerte en 2021 y con cuantos premios recibius mientres a suya carrera cinematografica entre os que cal destacar cuatre premios Goya. Ye filla d'o director y productor José María Forqué y d'a escritora Carmen Vázquez-Vigo, estando casada dende 1981 con o tamién director Manuel Iborra.

D'entre a suya filmografía, se puet destacar a suya participación en bellas cintas como *[[¿Qué he hecho yo para merecer esto?]]* (1984, Pedro Almodóvar), *[[Sé infiel y no mires con quién]]* (1985, Fernando Trueba), *[[La vida alegre]]* (1987, Fernando Colomo), *[[Moros y cristianos]]* (1987, Luis García Berlanga), *[[Bajarse al moro (cinta)|Bajarse al moro]]* (1989, Fernando Colomo), *[[Salsa rosa (cinta)|Salsa rosa]]* (1992, Manuel Gómez Pereira), *[[Kika]]* (1993, Pedro Almodóvar), *[[¿Por qué lo llaman amor cuando quieren decir sexo?]]* (1993, Manuel Gómez Pereira), *[[¿De qué se ríen las mujeres?]]* (1997, Joaquín Oristrell), u *[[Clara y Elena]]* (2001, Manuel Iborra). Tamién ha treballato en o mundo d'o teatro y en cuantas series de televisión, destacando-ie *[[Platos rotos]]*, *[[Eva y Adán, agencia matrimonial]]* u *[[Pepa y Pepe]]*.

## Vinclos externos
*  Verónica Forqué en IMDb.
Irrintzi (chilo)

L**'irrintzi** ye un chilo tradicional d'os pastors bascos. Ye un chilo estrident, sonoro y prolongato, d'un solo aliento. Se gosa emplegar tamién en ambients festivos y celebracions en sinyal d'enfuelgo. A la persona que fa irrintzis li se clama *"irrintzilari"*.

## Vinclos externos
*   Irrintzi en a *[[Enciclopedia Auñamendi]]*.
* Reportache sobre colla d'Irrintzilaris de Bermeu. ETB2.
Billy Wilder

**Billy Wilder**, naixiu de Sucha (Imperio Austrohongaro, hue Polonia) o 22 de chunio de 1906 y muerto en Beverly Hills (California, Estaus Unius) o 27 de marzo de 2002, estió un director cinematografico, guionista y productor cinematografico estausunidense d'orichen austriaco, activo en primeras en o cine alemán dende zaguerías d'os anyos 1920, y dimpués d'a plegata d'Adolf Hitler a o poder (yera d'orichen chudieu) en o cine estausunidense. Mientres a suya carrera cinematografica, recibió cuantos premios.

D'entre a suya filmografía, cal destacar a suya dirección en bellas cintas como *[[Ninotchka]]* (1939, con Greta Garbo y Melvyn Douglas), *[[Double Indemnity (cinta)|Double Indemnity]]* (1944, con Fred MacMurray, Barbara Stanwyck y Edward G. Robinson), *[[The Lost Weekend (cinta)|The Lost Weekend]]* (1945, con Ray Milland y Jane Wyman), *[[Sunset Boulevard (cinta)|Sunset Boulevard]]* (1950, con William Holden, Gloria Swanson, Erich von Stroheim y Nancy Olson), *[[Sabrina (cinta de 1954)|Sabrina]]* (1954, con Humphrey Bogart, Audrey Hepburn y William Holden), *[[Witness for the Prosecution]]* (1957, con Tyrone Power, Marlene Dietrich y Charles Laughton), *[[Some Like It Hot]]* (1959, con Marilyn Monroe, Tony Curtis, Jack Lemmon, George Raft, Joe E. Brown y Pat O'Brien), *[[The Apartment]]* (1960, con Jack Lemmon, Shirley MacLaine, Fred MacMurray y Jack Kruschen), *[[One, Two, Three]]* (1961, con James Cagney, Horst Buchholz, Pamela Tiffin y Arlene Francis), *[[Irma la Douce]]* (1963, con Jack Lemmon y Shirley MacLaine), *[[Kiss Me, Stupid]]* (1964, con Dean Martin, Kim Novak, Ray Walston, Felicia Farr y Cliff Osmond), *[[The Fortune Cookie]]* (1966, con Jack Lemmon y Walter Matthau) u *[[The Front Page (cinta de 1974)|The Front Page]]* (1974, con Jack Lemmon, Walter Matthau y Carol Burnett).

## Se veiga tamién
* Cintas con guión de Billy Wilder.
* Cintas dirichidas por Billy Wilder.
* Cintas producidas por Billy Wilder.

## Vinclos externos
*  Billy Wilder en Internet Movie Database.
*  Billy Wilder en Internet Broadway Database.
*  Billy Wilder en Turner Classic Movies.
Batalla d'Austerlitz

A **batalla d'Austerlitz** (tamién gosa estar conoixita como **batalla d'os Tres Emperadors**) estió una batalla escaicita o 2 d'aviento de 1805 mientres as Guerras napoleonicas (Tercera Coalición) en a cual luitoron d'una man as tropas de l'Exercito francés d'o Primer Imperio Francés mandatas dreitament por Napoleón Bonaparte y d'atra man as tropas de l'Exercito ruso mandatas por o zar Aleixandre I de Rusia chunto con as tropas de l'Exercito austriaco mandatas por Francisco I d'Austria. A batalla s'escaició en Austerlitz (Moravia, Sacro Imperio Romano Chermanico, hue en a Republica Checa) y remató con una victoria decisiva francesa que tenió como consecuencias rematar con a Tercera Coalición, amás d'a disolución d'o Sacro Imperio Romano Chermanico y d'o subsiguient establimiento d'a Confederación d'o Rin como estato satelite de Napoleón.

Ista batalla, que encara hue ye considerata com una d'as mas brilants d'a historia, tenió tamién una funda importancia en a propaganda politica napoleonica, y mesmo a expresión que charra d'o "sol d'Austerlitz" se convertió en una ferramienta de motivación d'as tropas francesas en batallas posteriors cuan pareixeba que as tropas francesas perdeban a batalla, por analochía con os feitos d'a batalla d'Austerlitz.

## Vinclos externos

*  Anvista panoramica virtual d'o puesto d'a batalla.
Pero II de Brasil

:*Iste articlo ye sobre l'emperador Pero II de Brasil; ta atros usos, se veiga *'Pero II**''.


**Pero II de Brasil''', naixito de Rio de Janeiro (Imperio de Brasil, hue Brasil) o 2 d'aviento de 1825 y muerto en París (Tercera Republica Francesa, hue Francia) o 5 d'aviento de 1891, estió un Emperador de Brasil dende o 7 d'abril de 1831 dica o 15 de noviembre de 1889, cuan se fació a Proclamación d'a Republica de Brasil y s'abolió a monarquía en o país. Yera fillo de Pero I de Brasil y d'a suya muller María Leopoldina d'Austria, fendo parte d'a Casa de Braganza.

## Vinclos externos
Otto Dix

**Wilhelm Heinrich Otto Dix** ( en alemán), naixito d'Untermhaus (Prencipau de Reuss, hue en a ciudat de Gera, Turinchia, Alemanya) o 2 d'aviento de 1891 y muerto en Singen (Baden-Wurtemberg, Alemanya Occidental, hue Alemanya) o 25 de chulio de 1969, estió un pintor alemán, encuadrato en os movimientos artisticos d'o expresionismo y d'a nueva obchectividat. Ye considerato como uno d'os grans pintors alemans d'o sieglo XX.

## Vinclos externos
Tracia (diocesi romana)

A **Diocesi de [[Tracia]]** estió una diocesi romana de l'Imperio Romano tardán creyata con provincias d'os Balcans orientals, en tierras d'as actuals Rumanía, Bulgaria, Grecia y Turquía. Fue establita dimpués d'as reformas de Dioclecián y subordinata a la Prefectura Pretoriana d'Orient. Duró dica a invasión d'os avaros y eslaus d'a decada de l'anyo 640, y poco dimpués o viello sistema de provincias romanas fue substituyiu por o sistema de *[[Themas]]* bizantins.

A diocesi de Tracia incluiba as provincias d'Europa, Tracia, Rhodope, Mesia II y  Scitia.

Os visigodos estioron presents en a diocesi de Tracia bel tiempo, enantes d'emigrar ta o Epiro.
Tracia (provincia romana)

**Tracia** estió una provincia romana creyata en l'anyo 46 cuan Tracia  fue anexionata a l'Imperio Romano por orden de l'emperador Claudio.

Baixo as reformas administrativas de Dioclecián o territorio de Tracia fue dividito en cuatre provincias mes chicotas, que perteneixeban a la diocesi de Tracia: Tracia, Haemimontus, Rhodope y Europa.
Bars (Gers)

:*Iste articlo ye sobre una comuna occitana en o departamento francés de Gers; ta atros usos, se veiga *'Bars**''.

**Bars*' (*Bars* en [[Idioma occitán|occitán]], *Bars'' en francés y oficialment) ye una comuna occitana en o departamento francés de Gers, rechión d'Occitania, districto de Miranda y cantón de Pardiac-Ribèra Baisha.

A suya población ye de 131 habitants (2006) en una superficie de 10,61 km², con una densidat de población de 12,35 hab/km².

## Demografía

## Administración
### Alcaldes
Cortías

**Cortías** (*Cortías* en occitán, *Courties* en francés y oficialment) ye una comuna occitana en o departamento francés de Gers, rechión d'Occitania, districto de Miranda y cantón de Pardiac-Ribèra Baisha.

A suya población ye de 49 habitants (1999) en una superficie de 6,02 km², con una densidat de población de 8,14 hab/km².

## Demografía

## Administración
### Alcaldes

## Vinclos externos
*  Información de Cortías en a pachina web d'o *[[Institut Géographique National]]*.

## Referencias
Lucy Liu

**Lucille Alexis** "**Lucy**" **Liu** (nombre artistico de **Lucy Alexis Liu**), naixida de Nueva York (Nueva York, Estaus Unius) o 2 d'aviento de 1968, ye una actriz y productora cinematografica estausunidense d'orichen chinés, activa en o cine estausunidense dende primerías d'os anyos 1990 y con cuantos premios recibius mientres a suya carrera cinematografica. Ha treballau no nomás que en o cine so que tamién en cuantas series de televisión.

D'entre a suya filmografía, se puet destacar as suyas interpretacions en bellas cintas como *[[Payback (cinta)|Payback]]* (1999, Brian Helgeland), *[[Shanghai Noon]]* (2000, Tom Dey), *[[Charlie's Angels (cinta)|Charlie's Angels]]* (2000, McG), *[[Chicago (cinta de 2002)|Chicago]]* (2002, Rob Marshal), *[[Charlie's Angels: Full Throttle]]* (2003, McG), u *[[Kill Bill]]* (2003, Quentin Tarantino).

## Se veiga tamién
* Cintas interpretadas por Lucy Liu.

## Vinclos externos

*  Lucy Liu en Internet Movie Database.
Prefectura Pretoriana d'Ilirico

A **Prefectura Pretoriana d'Ilirico** (*praefectura praetorio per Illyricum* en latín) estió una d'as cuatre grans prefecturas pretorianas en as que se dividiba l'Imperio Romano tardán. Fue creyata en l'anyo 357. O centro administrativo d'a prefectura estió Sirmium dica l'anyo 379, y dende l'anyo 379 Tesalonica. Prenió o nombre de l'antiga provincia d'Ilirico, que a la suya vegata lo prenió de l'antiga Iliria. A prefectura d'Ilirico incluiba en tiempos d'extensión mes gran Panonia, Norico, Creta y a mayor part d'os Balcans con a excepción de Tracia.

A lo principio yera dividita en dos diocesis: Diocesi de Panonia y Diocesi de Mesia. Dimpués a diocesi de Mesia fue dividita en a Diocesi de Dacia y a Diocesi de Macedonya, con o que o a Prefectura Pretoriana d'Ilirico yera dividita en tres diocesis. Cadaguna d'as diocesis yeran dividitas en provincias.

## Diocesi de Panonia

Quedó en l'Imperio Romano d'Occident de pa cutio cuan en l'anyo 395 Teodosio I dividió l'Imperio Rómán en dos partitas. As suyas provincias estioron:
*Dalmatia
*Noricum mediterraneum
*Noricum ripensis
*Pannonia Prima
*Pannonia Secunda
*Savia
*Valeria ripensis

## Diocesi de Dacia

Creyata con territorios a lo sud d'o Danubio on bels habitants evacuatos de Dacia fuoron reestablitos en o sieglo III. Fue transferita a l'Imperio Romano d'Occitent en l'anyo 384. As suyas provincias estioron:

*Dacia mediterranea
*Moesia I
*Praevalitana
*Dardania
*Dacia ripensis

## Diocesi de Macedonya

Fue transferita en l'anyo 384 a l'Imperio Rómán d'Occident. As suyas provincias estioron:
*Macedonya Prima
*Macedonya Salutaris (u Macedonya Secunda)
*Thessalia
*Epirus vetus
*Epirus nova
*Achaea
*Creta
Commerzbank Tower

O **Commerzbank Tower** ye una torre d'oficinas u grataciels de 65 plantas situata en a ciudat de Frankfurt d'o Main, estando actualment o grataciels mas alto d'ista ciudat. Fue construyito entre 1994 y 1997 seguntes un disenyo de l'arquitecto britanico Norman Robert Foster. Tien 65 plantas y un total de 259 metros d'altaria (300 m si se i considera l'antena superior), estando cuan se remató l'edificio de mes gran altaria d'Europa. Se devantó ta acullir a seu social d'o banco *[[Commerzbank]]*, de qui recibe o suyo nombre. 

## Vinclos externos
* / Información y imáchens d'a Commerzbank Tower.
Jean-Luc Godard

**Jean-Luc Godard** (en francés , 3 d'aviento de 1930 de París, Francia - 13 de setiembre de 2022 en París, Francia) estió un director cinematografico, guionista y productor cinematografico franco-suizo, activo en o cine francés dende primerías d'os anyos 1970 dica os anyos 2010 y destacau representant d'a clamata *[[Nouvelle vague]]* en o mundo d'o cine. Ha recibito cuantos premios mientres a suya carrera artistica.

D'entre a suya filmografía, cal destacar bellas cintas como *[[À bout de souffle]]* (1960, con Jean-Paul Belmondo, Jean Seberg y Daniel Boulanger), *[[Le Mépris (cinta)|Le Mépris]]* (1963, con Brigitte Bardot, Michel Piccoli, Jack Palance y Fritz Lang), *[[Bande à part (cinta)|Bande à part]]* (1964, con Anna Karina, Danièle Girard y Louisa Colpeyn), *[[Alphaville, une étrange aventure de Lemmy Caution]]* (1965, con Eddie Constantine, Anna Karina y Akim Tamiroff), *[[Pierrot le fou]]* (1965, con Jean-Paul Belmondo, Anna Karina, Graziella Galvani y Dirk Sanders), *[[Passion (cinta de 1982)|Passion]]* (1982, con Isabelle Huppert, Hanna Schygulla, Michel Piccoli y Jerzy Radziwilowicz), *[[Hélas pour moi]]* (1993, con Gérard Depardieu y Laurence Masliah), *[[Histoire(s) du cinéma]]* (1988-1998, con Juliette Binoche, Julie Delpy, Anne-Marie Miéville, André Malraux, Ezra Pound y Paul Celan), u *[[Notre musique]]* (2004, con Sarah Adler, Nade Dieu, Rony Kramer y Jean-Christophe Bouvet).

## Vinclos externos

*  Jean-Luc Godard en IMDb.
Robert Louis Stevenson

**Robert Louis Stevenson** u **Robert L.Stevenson**, naixito d'Edimburgo o 13 de noviembre de 1850 y muerto en Vailima (Imperio Britanico, hue Samoa) o 3 d'aviento de 1894, estió un escritor, novelista y poeta escocés en luenga anglesa as suyas coleccions incluyen obras de relatos y novelas d'aventuras y historicas, asinas como lirica y asayos.

Ye muit conoixiu por obras como *[[Treasure Island]]*, *[[Strange Case of Dr Jekyll and Mr Hyde]]*, *[[The Master of Ballantrae]]* u *[[The Black Arrow: A Tale of the Two Roses]]*, estando uno d'os autors mas traducitos enta atras luengas. Muitas d'as suyas obras han teniu adaptacions ta o cine u a televisión

## Adaptacions cinematograficas
A novela *[[The Black Arrow: A Tale of the Two Roses]]* ha estau levada a o cine y a televisión en cuantas ocasions. A primera adaptación ye un cortometrache que data de 1911 con o mesmo nombre *[[The Black Arrow (cortometrache de 1911)|The Black Arrow]]* , dirchida per Oscar Apfel. Entre los largometraches y series, destacan a versión de 1948 dirichida per Gordon Douglas y lo *[[Black Arrow (telefilm de 1985)|telefilm de 1985]]*, de John Hough y con actors como Oliver Reed, Fernando Rey, Benedict Taylor u Cheorchia Slowe.

Igual que a novela anterior, *The Strange Case of dr. Jekyll and mr. Hyde* tamién ha estau adaptada en multiples ocasions pa cintas cinematograficas, telefilms y obras de teatro.

*[[El gaucho y el diablo]]*, cinta archentina dirichida per Ernesto Remani en l'anyo 1952 y basada en o cuento *The Bottle Imp*.

## Referencias

## Vinclos externos
Messeturm

O **Messeturm** ye una torre d'oficinas u grataciels de 63 plantas situata en a ciudat de Frankfurt d'o Main, estando actualment o grataciels segundo mas alto d'ista ciudat. Fue construyito entre 1988 y 1990 seguntes un disenyo de l'arquitecto estausunidense Helmut Jahn. Tien 63 plantas y un total de 257 metros d'altaria, estando cuan se remató uno d'os edificios de mes gran altaria d'Europa. Se devantó ta acullir a seu social d'os bancos *[[Crédit Suisse]]*, *[[Goldman Sachs]]* y de l'achencia d'información *[[Reuters]]*.

## Vinclos externos

* / Informacion y imáchens d'a Messeturm.
Daryl Hannah

**Daryl Christine Hannah**, naixita de Chicago (Illinois) o 3 d'aviento de 1960, ye una actriz estausunidense, activa en o cine estausunidense dende zaguerías d'os anyos 1970 y con cuantos premios recibitos mientres a suya carrera cinematografica.

D'entre a suya filmografía, se puet destacar as suyas interpretacions en bellas cintas como *[[Splash (cinta)|Splash]]* (1984, Ron Howard), *[[Wall Street (cinta de 1987)|Wall Street]]* (1987, Oliver Stone), *[[Steel Magnolias]]* (1989, Herbert Ross), *[[Memoirs of an Invisible Man (cinta)|Memoirs of an Invisible Man]]* (1992, John Carpenter), *[[The Real Blonde]]* (1998, Tom DiCillo), *[[Kill Bill]]* (2003-2004, Quentin Tarantino), u *[[Shannon's Rainbow]]* (2009, Frank E. Johnson).

## Vinclos externos

*  Daryl Hannah en IMDb.
Fedor von Bock

**Fedor von Bock**, naixito de Küstrin (Imperio Alemán, hue una ciudat dividita entre Alemanya y Polonia) o 3 d'aviento de 1880 y muerto en Oldenburg in Holstein (Schleswig-Holstein, Tercer Reich, hue Alemanya) o 4 de mayo de 1945, estió un militar alemán, que desembolicó a suya carrera militar mientres l'Imperio Alemán, a Republica de Weimar y o Tercer Reich, plegando a o ran de *[[Generalfeldmarschall]]*. Partecipó en a Primera Guerra Mundial y en a Segunda Guerra Mundial, a on destacó en as batallas y operacions militars en o Frent Oriental.

## Vinclos externos

*  ''Fedor von Bock'' en a pachina web *[[Lexicon der Wehrmacht]]*.
Montclar sus l'Òssa

:*Iste articlo ye sobre una comuna occitana en o departamento francés d'o Gers; ta atros usos, se veiga *'Montclar**''.

**Montclar sus l'Òssa*' (*Montclar sus l'Òssa* en [[Idioma occitán|occitán]], *Monclar-sur-Losse'' en francés y oficialment) ye una comuna occitana en o departamento francés de Gers, rechión d'Occitania, districto de Miranda y cantón de Pardiac-Ribèra Baisha.

A suya población ye de 102 habitants (1999) en una superficie de 10,47 km², con una densidat de población de 9,74 hab/km².

## Demografía

## Administración
### Alcaldes

## Vinclos externos

## Referencias
Joseph Conrad

**Joseph Conrad** (nombre que prenió en nacionalizar-se ciudadán britanico y por o cual ye conoixito, estando o suyo nombre anterior **Józef Teodor Konrad Korzeniowski**), naixito d'a ciudat de Berdychiv (Imperio Ruso, hue Ucraína) o 3 d'aviento de 1857 y muerto en Bishopsbourne (Kent, Reino Uniu) o 3 d'agosto de 1924, estió un escritor y novelista britanico d'orichen polaco, considerato como uno d'os grans novelistas en luenga anglesa.

## Obras
* 1895: *[[Almayer's Folly]]*.
* 1896: *[[An Outcast of the Islands]]*.
* 1897: *[[The Nigger of the 'Narcissus']]*.
* 1900: *[[Lord Jim]]*.
* 1901: *[[The Inheritors (Joseph Conrad y Ford Madox Ford)|The Inheritors]]* (con Ford Madox Ford).
* 1902: *[[Typhoon (novela)|Typhoon]]*.
* 1903: *[[Romance (novela)|Romance]]* (con Ford Madox Ford).
* 1904: *[[Nostromo]]*.
* 1907: *[[The Secret Agent]]*.
* 1911: *[[Under Western Eyes]]*.
* 1913: *[[Chance (novela)|Chance]]*.
* 1915: *[[Victory (novela)|Victory]]*.
* 1917: *[[The Shadow Line]]*.
* 1919: *[[The Arrow of Gold]]*.
* 1920: *[[The Rescue (novela)|The Rescue]]*.
* 1923: *[[The Nature of a Crime]]* (con Ford Madox Ford).
* 1923: *[[The Rover (novela)|The Rover]]*.
* 1925: ** (publicación postuma, sin rematar).

## Vinclos externos
Carlos VI de Francia

**Carlos VI de Francia**, naixito de París o 3 d'aviento de 1368 y muerto en ixa mesma capital o 21 d'octubre de 1422, estió un rei de Francia dende o 16 de setiembre de 1380, cuan succedió o a su pai, dica la suya muerte. Yera miembro d'a Casa de Valois, fillo de Carlos V de Francia y d'a suya muller Chuana de Borbón.

## Vinclos externos
Peirussa Grana

:*Iste articlo ye sobre una comuna occitana en o departamento francés d'o Gers; ta atros usos, se veiga *'Peirussa**''.
 
**Peirussa Grana*' (*Peirussa Grana* en [[Idioma occitán|occitán]], *Peyrusse-Grande* en [[Idioma francés|francés]] y oficialment) ye una [[Comunas de Francia|comuna]] [[Occitania|occitana]] en o [[Departamentos de Francia|departamento]] [[Francia|francés]] de [[Gers]], [[Rechions de Francia|rechión]] d'[[Occitania (Francia)|Occitania]], [[Districtos de Francia|districto]] de [[Districto d'Aush|Aush]] y [[Cantons de Francia|cantón]] de [[Cantón de Fesensac|Fesensac]].

A suya [[Población humana|población]] ye de 210 habitants ([[1999]]) en una [[superficie]] de 25,50 [[km²]], con una [[densidat de población]] de 8,24 hab/km².

== Demografía ==


== Administración ==
=== Alcaldes ===


== Vinclos externos ==

*  [https://web.archive.org/web/20070312022347/http://www.ign.fr/affiche_rubrique.asp?rbr_id=1087&CommuneId=33843 Información de Peirussa Grana] en a pachina web d'o *Institut Géographique National''.

## Referencias
Castèthnau d'Eusan

:*Iste articlo ye sobre una comuna occitana en o departamento francés d'o Gers; ta atros usos, se veiga *'Castèthnau**''.

**Castèthnau d'Eusan*' (*Castèthnau d'Eusan* en [[Idioma occitán|occitán]], *Castelnau d'Auzan'' en francés y oficialment) ye un lugar y antiga comuna occitana en o departamento francés de Gers, rechión d'Occitania y districto de Condòm.

S'unió l'1 de chinero de 2016 a la comuna de La Barrèra pa formar a nueva comuna de Castèthnau d'Eusan e La Barrèra.

## Demografía

## Administración
### Alcaldes

## Vinclos externos

## Referencias
Casanava

**Casanava** (*Casanava* en occitán, *Cazeneuve* en francés y oficialment) ye una comuna occitana en o departamento francés de Gers, rechión d'Occitania, districto de Condòm y cantón d'Armanhac-Tenarèsa.

A suya población ye de 137 habitants (2009) en una superficie de 8,31 km², con una densidat de población de 16,49 hab/km².

## Demografía

## Administración
### Alcaldes

## Vinclos externos
*  Casanava en a pachina web d'o *[[Institut Géographique National]]*.

## Referencias
Conchuncions adversativas en aragonés

**As conchuncions adversativas** son as conchuncions que encaran dos oracions y termins sintacticos de tot u parcialment. En aragonés actual a conchunción adversativa mes comuns ye *pero*. Atras conchuncions adversativas son *sindembargo*, *manimenos*, *sino* y ciertas locucions conchuntivas.

## Conchunción ''sindembargo'' y ''manimenos''
A forma *sindembargo* ye propia de l'aragonés occidental y a forma *manimenos* (*mas ni menos*) de l'aragonés oriental y aragonés centro-oriental dende o bergotés dica o benasqués. *Sindembargo* y *manimenos* dan un matiz emfatico.

## Conchunción ''sino''
A conchunción *sino* tamién se fa servir en aragonés, (*no ye [[trigo]] sino [[mestura]]*).

## Locucions conchuntivas adversativas
Bi ha locucions conchuntivas con función adversativa como *con tot y con ixo *, *con tot*, *encara que*, *atamas que*, *por mas que*, etcetera.

## Conchunción adversativa ''mas''/''mes''
En aragonés medieval a conchunción *mas*/*mes* podeba tener sentiu adversativo como en francés y en as etapas medievals d'atras luengas romances:

Encara se puede sentir en belsetán, pero muit poco:
***''Mes** se quiers cosa cal fer-s'iye.*

== Referencias ==


== Bibliografía ==
* [[Chabier Lozano Sierra]]: *Aspectos Lingüisticos de Tella. Aragonés de Sobrarbe (Huesca)*. Gara d'Edizions - Prensas Universitarias de Zaragoza - Institución Fernando el Católico. 2010
* [[Francho Nagore]]: *Gramática de la Lengua Aragonesa. Zaragoza''. Mira Editores. 1989.